Tervise- ja tööminister Riina Sikkuti hinnangul pole vaja annetuste toel soetatud kallitele ravimitele teha maksuvabastust, et tulevikus ei peaks nendelt maksma üheksaprotsendist käibemaksu.
Minister Sikkut annetuste teel soetatud ravimitele erisuse tegemise võimalust ei näe ning riik jätkab nendelt üheksa protsendi endale võtmist, kirjutab ERRi uudisteportaal.
«Eesti üheks väärtuseks või plussiks on peetud, et meie maksusüsteem on lihtne, see on olnud pikaajalise tulumaksu puhul või käibemaksu puhul. Meil on vähe erandeid ja asju. Kõikides valdkondades on teemasid ja teenuseid, mille puhul tekib küsimus, kas käibemaks peaks olema madalam kui see standard 20 protsenti,» rääkis Sikkut.